钦定古今图书集成/理学汇编/学行典/第265卷 > 李元恺
## 钦定古今图书集成/理学汇编/学行典/第265卷 > 李元恺

按《唐书隐逸传》：“李元恺，邢州人。博学，善天步律历，性
恭慎，未尝敢语人，宋璟尝师之。既当国，厚遗以束帛，
将荐之朝，拒不答。洺州刺史元行冲邀致之，问经义
毕，赠衣服，辞曰：‘吾躯不可服新丽，惧不称以速咎也’。
行冲垢蔑，复与之，不获已而受。俄报身所蚕素丝，曰：
‘义不受，无妄财也’。先是，定州崔元鉴善礼学，用张易”
之力，授朝散大夫，家居给半禄。元恺诮曰：“无功而禄，
灾也。”卒，年八十馀。